Návrh

VYHLÁŠKA
Ministerstva spravodlivosti Slovenskej republiky
z ........2006,

ktorou sa mení a dopĺňa vyhláška Ministerstva spravodlivosti Slovenskej republiky č. 288/1995 Z. z. o odmenách a náhradách súdnych exekútorov 

Ministerstvo spravodlivosti Slovenskej republiky po dohode s Ministerstvom práce, sociálnych vecí a rodiny Slovenskej republiky podľa § 199 zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov ustanovuje:

Čl. I

	Vyhláška Ministerstva spravodlivosti Slovenskej republiky č. 288/1995 Z. z. o odmenách a náhradách súdnych exekútorov sa mení a dopĺňa takto:

1.	V § 2 písm. b) treťom bode sa na konci pripájajú tieto slová „najmä doručovanie súdnych písomností,“.

2.	V § 2 písm. b) štvrtom bode sa na konci  pripájajú tieto slová „a ich archiváciu,“.

3.	V § 2 sa písmeno b) dopĺňa piatym bodom, ktorý znie:
„5. za spísanie návrhu na vykonanie exekúcie.“.

4.	V § 3 sa na konci pripája táto veta: „Ak je súdny exekútor platiteľom dane z pridanej hodnoty, zvyšujú sa trovy exekúcie o daň z pridanej hodnoty podľa osobitného zákona.“. 

5.	V § 5 ods. 1 sa číslica „500“ nahrádza číslicou „1 000“.

6.	V § 6 sa na konci pripájajú tieto slová: “;tým nie je dotknutá odmena podľa § 5“.

7.	V § 7 ods. 1 sa číslica „5 000“ nahrádza číslicou „8 000“.

8.	V § 7 ods. 2 sa číslica „1 000“ nahrádza číslicou „2 000“. 

9.	V § 8 ods. 1 sa číslica „5 000“ nahrádza číslicou „8 000“.

10.	V § 9 ods. 1 sa číslica „1 000“ nahrádza číslicou „2 000“ a číslica „5 000“ sa nahrádza číslicou „10 000“.

11.	V § 9 ods. 2 sa číslica „1 000“ nahrádza číslicou „2 000“.
 
12.	V § 13 sa číslica „3 000“ nahrádza číslicou „5 000“. 

13.	V § 14 sa odsek 1 dopĺňa písmenom c), ktoré znie:
 „c) podľa výšky vymoženej pohľadávky alebo jej časti“.

14.	V § 14 ods. 2 sa číslica nahrádza „200“ číslicou „300“.

15.	V § 14 ods. 3 sa slová „je 100“ nahrádzajú slovami „podľa odseku 1 písm. b) je 200“.

16.	§ 14 sa dopĺňa odsekom 4, ktorý znie: 
„(4) Minimálna výška odmeny súdneho exekútora v prípadoch podľa odseku 1 je 2 000 Sk. Tým nie sú dotknuté ustanovenia o náhrade hotových výdavkov a náhrade za stratu času.“.

17.	V § 15 ods. 1 sa za slovo „odmeňujú“ vkladá slovo „najmä“.

18.	Doterajší text § 20 sa označuje ako odsek 1 a dopĺňa sa odsekmi 2 a 3, ktoré znejú:
„(2) Ak súd poverí súdneho exekútora doručením súdnych písomností, odmena súdneho exekútora je 1 000 Sk za 20 písomností, ktoré prevezme na doručenie a 50 Sk za každú doručenú písomnosť.
  (3)  Odmenu súdneho exekútora za vykonávanie činnosti na základe poverenia súdu uhrádza súd, ktorý súdneho exekútora poveril vykonaním tejto činnosti.“.

19.	 § 21 sa dopĺňa písmenom d), ktoré znie: 
„d) archiváciu ukončených exekučných spisov je 500 Sk za každý spis.“.

20.	Za § 21 sa vkladá § 21a, ktorý vrátane nadpisu znie:

„§ 21a
Odmena za spísanie zápisnice návrhu na vykonanie exekúcie

	   Odmena za spísanie zápisnice návrhu na vykonanie exekúcie je 1 000 Sk.“.

21.	V § 22 ods. 2 sa na konci pripájajú tieto slová: „a patria súdnemu exekútorovi aj za cesty vykonané v sídle súdneho exekútora“ a  poznámka pod čiarou k odkazu 2 znie: „Zákon č. 283/2002 Z. z. o cestovných náhradách v znení neskorších predpisov.“.

22.	Za § 27 sa vkladá § 27a, ktorý vrátane nadpisu znie: 

„§ 27a
Prechodné ustanovenia

(1) V konaniach začatých do 1. júla 2006 patrí súdnemu exekútorovi odmena podľa doterajších predpisov.
(2) S výnimkou zastavenia exekúcie, vylúčenia exekútora a zmeny exekútora sa na náhradu hotových výdavkov a náhradu za stratu času v konaniach začatých do 1. júla 2006 vzťahujú ustanovenia doterajších predpisov. 
(3) Ustanovenia § 3, § 14 a § 15 sa vzťahujú aj na konania začaté pred 1. júlom 2006.“.

Čl. II

Táto vyhláška nadobúda účinnosť 1. júla 2006.